Document ID: 31982L0625

Id-Direttiva tal-Kummissjoni
ta’ l-1 ta’ Lulju 1982
li tadatta għall-progress tekniku d-Direttiva tal-Kunsill 77/313/KEE dwar l-approssimazzjoni tal-liġijiet ta’ l-Istati Membri dwar sistemi ta’ kejl ta’ likwidi minbarra ilma
(82/625/KEE)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat id-Direttiva tal-Kunsill 71/316/KEE tas-26 ta’ Lulju 1971 dwar l-approssimazzjoni tal-liġijiet ta’ l-Istati Membri li għandhom x’jaqsmu mad-dispożizzjonijiet komuni kemm għall-istrumenti tal-kejl kif ukoll għall-metodi ta’ kontroll metroloġiku [1], kif emendata l-aħħar mill-Att ta’ Adeżjoni tal-Greċja, u b’mod partikolari l-Artikolu 17 tagħha,
Billi, minħabba żviluppi tekniċi fil-qasam konċernat, id-Direttiva 77/313/KEE [2] għandha tiġi emendata;
Billi l-miżuri li jinsabu f’din id-Direttiva huma konformi ma’ l-opinjoni tal-Kumitat dwar l-Adattament għall-Progress Tekniku tad-Direttivi għat-Tneħħija ta’ Ostakoli Tekniċi għall-Kummerċ fl-Istrumenti ta’ Kejl,
ADOTTAT DIN ID-DIRETTIVA:
Artikolu 1
L-Anness tad-Direttiva 77/313/KEE huwa emendat kif ġej:
1. Il-parti 2.2.6.2. hija mibdula b’dan li ġej:
"2.2.6.2.3. Il-kompartamenti tat-tank għandhom ikunu armati bi strument kontra t-tidwir, ħlief meta s-sistema ta’ kejl ikollha separatur ta’ gass b’mod konformi mal-parti 1.6.2.1.4."
2. Il-parti li ġejja hija mdaħħla wara l-parti 3.1.2.4.2:
"3.1.3. Fil-każ ta’ sistemi ta’ kejl imsemmija f’2.2 u 2.4, tista’ tingħata approvazzjoni tad-disinn tal-KEE fuq il-bażi ta’ tpinġijiet u disinni, sakemm dawn jikkonformaw mad-dispożizzjonijiet tas-sezzjoni 4."
3. Qiegħda tiġi miżjuda Sezzjoni 4 ma’ l-Anness.
Artikolu 2
L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa biex jikkonformaw ma’ din id-Direttiva sa l-1 ta’ Mejju 1983. Huma għandhom jinfurmaw lill-Kummissjoni dwar dan minnufih.
Artikolu 3
Din id-Direttiva hija indirizzata lill-Istati Membri.
Magħmula fi Brussel, fl-1 ta’ Lulju 1982.

Labels: 7
1
16
15